钦定古今图书集成/历象汇编/历法典/第069卷 > 五纬历指五
## 钦定古今图书集成/历象汇编/历法典/第069卷 > 五纬历指五

金水二星

上。土、木、火三星，各以自行，能冲太阳，亦各有本行，不
随太阳。是以其平行或本天之行与太阳不同外，亦
有岁行。凡冲太阳为年岁之界，即于此起算。然或会
太阳，必无均数，即在太阳之冲，亦无年岁之均数。古
以三测冲太阳时刻度分，可得本天两心之差及极
大之均数等。金水二星不然，其行不冲太阳，而且恒
随太阳。虽亦有离太阳之时，或左或右，其距度东西
不一。在东距度，时多时寡，会日之时，或顺或逆，二次
人目不见，古人以为难测，莫定其行之道。今依多禄
某所著为法。

古者以太阳平行度为土、木、火上三星岁行之本，若
星或会或冲太阳平行者，则为在岁行之界。今则不
然，乃以太阳实行为岁行之本，凡上三星或会或冲
太阳实行者，始为岁行之界。而金、水二星又不然，乃
以太阳平行即为本天之平行。

本天非太阳之天，另有一圈载次轮上三星，因能冲
对太阳，约一年再相会，所用圈以齐其顺逆等行，名
谓之“岁圈。”金、水二星虽行亦有顺逆，然此圈不能称
岁圈，盖以一周有二伏有二见之时，故《历指》中亦名
为伏见圈，或名“次轮。”古因用二不同心圈，此伏见圈
名曰小轮。今新法绘二小均轮，可免“伏见圈”之称也。
各法详著于后。

《金星天》以太阳为心第一。

《本历总论》有《七政新图》，以太阳为五纬之心，然土、木、
火三星在太阳上难征。今以金星测定，无可疑，后详
之。

试测金星，于西将伏、东初见时，用远镜窥之，必见其
体，其光皆如新月之象，或西或东，光恒向日。又于西
初见、东将伏时，如前法窥之，则见其光体全图。若于
其留际观之，见其体又非全圆而有光有魄。盖因金
星不旋地球如月体，乃得齐见其光之盈缩，故曰“金。”